《瑶花 雾淞》
清代·吕承婍

吹帘风峭，树树玲珑，搅絮痕多少。曈曈日上，薄雾捲、放出碧天少皎。

黏枝缀叶，认玉蕊、珠光相照。算等闲、妆点园林，便做花看都好。

凌寒瘦影亭亭，想冷绝青娥，描来粉稿。梅花香沁，隐约处、自有仙灵飘渺。

争禁摇落，似镜里、春人易老。恰惜他、不耐东风，一霎和云收了。

作者简介：字子奇，阳湖人，贻安女，同邑汤成烈室。